CELEX: 22017D0526
Language: sl
Date: 2015-09-25 00:00:00
Title: Sklep Skupnega odbora EGP št. 219/2015 z dne 25. septembra 2015 o spremembi Priloge V (Prosto gibanje delavcev) k Sporazumu EGP [2017/526]

30.3.2017   
               
               
                  SL
               
               
                  Uradni list Evropske unije
               
               
                  L 85/41
               
            SKLEP SKUPNEGA ODBORA EGP
      št. 219/2015
      z dne 25. septembra 2015
      o spremembi Priloge V (Prosto gibanje delavcev) k Sporazumu EGP [2017/526]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma,
      ob upoštevanju naslednjega:
      
                  (1)
               
               
                  Direktivo 2014/54/EU Evropskega parlamenta in Sveta z dne 16. aprila 2014 o ukrepih za lažje uresničevanje pravic, podeljenih delavcem v okviru prostega gibanja delavcev (1), je treba vključiti v Sporazum EGP.
               
            
                  (2)
               
               
                  Prilogo V k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Za točko 7 (črtana) Priloge V k Sporazumu EGP se vstavi naslednje:
      
         
                     „8.
                  
                  
                     
                        32014 L 0054: Direktiva 2014/54/EU Evropskega parlamenta in Sveta z dne 16. aprila 2014 o ukrepih za lažje uresničevanje pravic, podeljenih delavcem v okviru prostega gibanja delavcev (UL L 128, 30.4.2014, str. 8).
                     Za namene tega sporazuma se določbe Direktive uporabljajo z naslednjimi prilagoditvami:
                     
                                 (a)
                              
                              
                                 besedna zveza ‚državljani Unije‘ se nadomesti z besedno zvezo ‚državljani držav članic EU in držav Efte‘;
                              
                           
                                 (b)
                              
                              
                                 besedna zveza ‚delavci Unije‘ se nadomesti z besedo ‚delavci‘;
                              
                           
                                 (c)
                              
                              
                                 v členih 1 in 3 se sklic ‚člen 45 PDEU‘ nadomesti s sklicem ‚člen 28 Sporazuma EGP‘;
                              
                           
                                 (d)
                              
                              
                                 v členu 4 se besede ‚pravil Unije o prostem gibanju delavcev‘ nadomestijo z besedami ‚pravil o prostem gibanju delavcev v skladu s Sporazumom EGP‘;
                              
                           
                                 (e)
                              
                              
                                 v členu 6 se besedna zveza ‚pravo Unije‘ nadomesti z besedno zvezo ‚Sporazum EGP‘;
                              
                           
                                 (f)
                              
                              
                                 v členu 7 se besede ‚členom 21 PDEU in‘ ne uporabljajo.“
                              
                           
               
      Člen 2
      Besedilo Direktive 2014/54/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati 26. septembra 2015 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         V Bruslju, 25. septembra 2015
         
            
               Za Skupni odbor EGP
            
            
               Predsednica
            
            Ingrid SCHULERUD
         
      
      
         (1)  UL L 128, 30.4.2014, str. 8.
      
         (*1)  Navedena ni nobena ustavna zahteva.